**Приложение № 1**

**Към Условията за изпълнение** **по**

**процедура чрез подбор № BG06RDNP001- 4.009**

**Документи за междинно и окончателно плащане**

**А. Общи документи**

1. Искане за плащане и попълнена таблица за извършените инвестиции по групи разходи към искането за плащане, включително формата за наблюдение и оценка на проектите (по образец, подписан от кандидата във формат „pdf“ или „jpg“, включително в „xls“ формат по образец).

2. Нотариално заверено изрично пълномощно, в случай че документите не се подават лично от бенефициента, съгласно сключения административен договор. Представя се във формат „pdf“ или „jpg“.

3. Счетоводен баланс за годината, предхождаща годината на подаване на искане за плащане, съгласно Закона за счетоводството, в случай че не е публикуван в Търговски регистър и регистър на ЮЛНЦ. Представя се във формат „pdf“ или „jpg“.

4. Счетоводен баланс към датата на подаване на искане за плащане съгласно Закона за счетоводството. Представя се във формат „pdf“ или „jpg“.

5. Отчет за приходите и разходите за годината, предхождаща годината на подаване на искането за плащане, съгласно Закона за счетоводството, в случай че не е публикуван в търговския регистър. Представя се във формат „pdf“ или „jpg“.

6. Отчет за приходите и разходите към датата на подаване на искане за плащане съгласно ЗС. Представя се във формат „pdf“ или „jpg“.

7. Справка за дълготрайните активи към счетоводния баланс за предходната година съгласно ЗС, в случай че не е публикуван в Търговски регистър и регистър на ЮЛНЦ. Представя се във формат „pdf“ или „jpg“.

8. Справка за дълготрайните активи към счетоводния баланс към датата на подаване на искането за плащане съгласно ЗС. Представя се във формат „pdf“ или „jpg“.

9. Копие от книга за приходите и копие от книга за разходите (за физически лица, прилагащи облекчена форма на финансова отчетност съгласно Закона за счетоводството). Представя се във формат „pdf“ или „jpg“.

10. Копие на извлечение от инвентарна книга или разпечатка от счетоводната система на бенефициента, доказващо заприходяването на финансирания актив. Представя се във формат „pdf“ или „jpg“.

11. Декларация по образец – Приложение № 3 (в случай, че бенефициентът няма регистрация по ДДС), че бенефициентът няма да упражни правото си на данъчен кредит за активи и услуги, финансирани по ПРСР 2014 – 2020 г. Представя се във формат „pdf“ или „jpg“.

12. Договор за услуги/работи/доставки за всеки обект на инвестицията с детайлно описание на техническите характеристики, цена в левове или евро, срок, количество и начин на доставка ведно с подробна количествено-стойностна сметка, която да е на хартиен и електронен носител. В договорите се описва ДДС. Представя се във формат „pdf“ или „jpg“.

13. Приемно-предавателен протокол между доставчика/изпълнителя и бенефициента за всеки обект на инвестицията, съдържащ детайлно описание на техническите характеристики и индивидуализиращи данни, когато е приложимо(напр. серийни номера, номер на рама, номер на двигател, др.). Представя се във формат „pdf“ или „jpg“, включително в „xls“ формат.

14. Копие от лиценз, разрешение и/или регистрация за извършване на подпомаганата дейност/инвестиция съгласно българското законодателство (в зависимост от вида подпомагана дейност). Представя се във формат „pdf“ или „jpg“.

15. Първични счетоводни документи (напр. фактури), доказващи извършените разходи. Представя се във формат „pdf“ или „jpg“.

16. Платежни нареждания, доказващи плащане на одобрените разходи от страна на бенефициента, заверени от обслужващата банка. Представя се във формат „pdf“ или „jpg“.

17. Пълно банково извлечение от деня на извършване на всяко плащане по проекта, доказващо плащане от страна на бенефициента, заверено от обслужващата банка. Представя се във формат „pdf“ или „jpg“.

18. Застрахователна полица за всички активи на предмета на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и прикачен инвентар и покриваща всички посочени в административния договор за финансово подпомагане рискове за съответния вид инвестиция. Представя се във формат „pdf“ или „jpg“.

19. Квитанция/платежно нареждане за изцяло платена застрахователна премия за срока на застраховката, придружено от пълно дневно извлечение (в случай, че плащането е извършено по банков път). Представя се във формат „pdf“ или „jpg“.

20. Декларация за съответствие с всички задължителни стандарти (по образец - Приложение № 4). Представя се във формат „pdf“ или „jpg“.

21. Декларация от всеки доставчик, че активите, обект на инвестиция, не са втора употреба, съдържаща детайлно описание на техническите характеристики и индивидуализиращи данни, когато е приложимо (напр. серийни номера, номер на рама, номер на двигател, др.). Представя се във формат „pdf“ или „jpg“.

22. Декларация от бенефициента за наличие или липса на двойно финансиране за същата инвестиция по други национални и/или европейски програми (по образец – Приложение № 24). Представя се във формат „pdf“ или „jpg“.

23. Копие от документ, удостоверяващ, че земеделското стопанство отговаря на изискванията за хигиена на фуражите и тяхната безопасност, издаден от БАБХ, в случай на производство на фуражи. Представя се във формат „pdf“ или „jpg“.

24. Договор за финансов лизинг с приложен към него погасителен план за изплащане на лизинговите вноски (в случаите на закупуване на активи чрез финансов лизинг). Представя се във формат „pdf“ или „jpg“.

25. Декларация по чл. 4а, ал. 1 ЗМСП. Представя се във формат „pdf“ или „jpg“.

26. Декларация по чл. 25, ал. 2 от ЗУСЕСИФ (по образец – Приложение № 2) – изисква се само при настъпили промени в декларираните обстоятелства след последното представяне на документа. Представя се във формат „pdf“ или „jpg“.

27. Удостоверение за наличие или липса на задължения по Закона за местните данъци и такси от съответната община по седалището на ползвателя.

28. Документ за собственост или ползване на земя или заповеди по чл. 37в, ал. 4, 10 и 12 от Закона за собствеността и ползването на земеделските земи по отношение на земята, обоснована в бизнес плана, и с поето задължение да обработва по договор с РА и същата не е регистрирана в Информационната система за администриране и контрол. Представя се във формат „pdf“ или „jpg“.

29. Договор за извършване на услуга „Водоподаване за напояване“ или разрешително за водовземане или ползване на воден обект, издадено от съответната Басейнова дирекция за управление на водите. Представя се във формат „pdf“ или „jpg“.

30. Становище от строителен инженер, вписан в регистъра на Камарата на инженерите в инвестиционното проектиране, правоспособен да проектира системи за напояване, в което се доказва изпълнението на икономията на вода. Представя се във формат „pdf“ или „jpg“.

32. Удостоверение за регистрация на животновъден обект по чл. 137 от ЗВМД, издадено от Българската агенция по безопасност на храните (БАБХ).

33. Копие от становище на БАБХ, че земеделското стопанство и дейността му отговарят на изискванията на [Закона за защита на растенията](javascript:%20NavigateDocument('ЗЗРаст_2014');), ако бенефициента отглежда земеделски култури.

**Б. Специфични документи по видове разходи:**

**1. Строителство или обновяване на сгради и друга недвижима собственост, използвана за земеделското производство на ниво стопанство, включително такава, използвана за опазване компонентите на околната среда:**

1.1. Разрешително за ползване на строеж и акт образец 16 (съгласно Наредба № 3 от 2003 г. за съставяне на актове и протоколи по време на строителството) – при кандидатстване за окончателно плащане (в зависимост от характера на инвестицията). Представя се във формат „pdf“ или „jpg“.

1.2. Удостоверение за въвеждане в експлоатация и акт образец 15 (съгласно Наредба № 3 от 2003 г.) – при кандидатстване за окончателно плащане. Представя се във формат „pdf“ или „jpg“.

1.3. Приемателно-предавателен протокол във формат „рdf“ и „xls“ между строителя и бенефициента за всички извършени строително-монтажни работи. Представя се във формат „pdf“ или „jpg“.

**2. Закупуване/придобиване на сгради и друга недвижима собственост, използвана за земеделското производство на ниво стопанство, включително такава, използвана за опазване компонентите на околната среда:**

2.1. Документ, удостоверяващ правото на собственост на бенефициента, представен в предвидената от българското законодателство форма. Представя се във формат „pdf“ или „jpg“.

2.2. Копие от удостоверение за данъчна оценка на сградите и/или друга недвижима собственост към датата на закупуването им. Представя се във формат „pdf“ или „jpg“.

**3. Закупуване и/или инсталиране на нови машини, съоръжения и оборудване, необходими за подобряване на земеделския производствен процес, а именно протокол за проведена 72-часова проба при експлоатационни условия, в случаите, когато се изисква съгласно действащата нормативна уредба, и/или протокол на приемателна комисия към Басейнова дирекция (при инвестиция за напоителни съоръжения и оборудване) Неприложимо е когато инвестицията е капкова система. Представя се във формат „pdf“ или „jpg“.**

**4. Създаване и/или презасаждане на трайни насаждения:**

4.1. Сертификат за качество на посадъчния материал. Представя се във формат „pdf“ или „jpg“.

4.2. Документ за посадъчния материал, издаден от БАБХ или от друго лице, отговарящо на изискванията на Наредба № 8 от 2015 г. за фитосанитарния контрол (ДВ, бр. 19 от 2015 г.). Представя се във формат „pdf“ или „jpg“.

**5. Закупуване на земя, необходима за изграждане и/или модернизиране на сгради, помещения и други недвижими активи, предназначени за земеделските производствени дейности и/или за създаване и/или презасаждане на трайни насаждения:**

5.1. Документ, удостоверяващ правото на собственост на бенефициента, представен в предвидената от българското законодателство форма. Представя се във формат „pdf“ или „jpg“.

5.2. Актуална скица на земята, издадена не повече от 6 месеца преди датата на подаване на искането за плащане. Представя се във формат „pdf“ или „jpg“.

5.3. Копие от удостоверение за данъчна оценка на земята към датата на закупуване.

**6. Разходи за ноу-хау, придобиване на патенти, права и лицензи, разходи за регистрация на търговски марки:**

6.1. Копие на патент, издаден от Патентното ведомство, който е предмет на закупуване от бенефициента. Представя се във формат „pdf“ или „jpg“.

6.2. Лицензионен договор, вписан в Патентното ведомство, или друг документ, удостоверяващ правото на ползване на патент от бенефициента, за срок не по-малък от 9 години от датата на сключване на договора за предоставяне на финансовата помощ, с описани финансови условия. Представя се във формат „pdf“ или „jpg“.

6.3. Договор за отстъпване на ноу-хау. Представя се във формат „pdf“ или „jpg“.

6.4. Документ, доказващ регистрацията на търговската марка. Представя се във формат „pdf“ или „jpg“.

**7. Закупуване на специализирани земеделски транспортни средства, а именно свидетелство за регистрация на моторно превозно средство. Представя се във формат „pdf“ или „jpg“.**

**В. Специфични документи за доказване на съответствие с критерии за допустимост, критерии за оценка и други ангажименти и задължения на бенефициента, в т. ч. съответствие с изискванията, даващи право на по-висок размер на финансовата помощ по реда на чл. 14, ал. 2:**

1. Сертификат, издаден от контролиращо лице, получило разрешение от министъра на земеделието, храните и горите за осъществяване на контрол за спазване правилата на биологичното производство по реда на чл. 19 и 20 ЗПООПЗПЕС, удостоверяващ, че кандидатът е производител на продукт/и, сертифициран/и като биологичeн/ни (в случай че бенефициентът развива биологично производство и е получил приоритет по този критерий). Представя се във формат „pdf“ или „jpg“.

2. Документ за собственост или ползване на земя или заповеди по чл. 37в, ал. 4, 10 и 12 от Закона за собствеността и ползването на земеделските земи по отношение на земята, участваща при изчисляване на минималния стандартен обем на стопанството (за доказване на минималния стандартен производствен обем на стопанството, при липса на информация в ИСАК). Представя се във формат „pdf“ или „jpg“.

3. Документ за собственост или ползване на земя или заповеди по чл. 37в, ал. 4, 10 и 12 от Закона за собствеността и ползването на земеделските земи (за доказване на изискването най-малко 50 % от обработваната от бенефициента земя да попада в необлагодетелстван район, при липса на информация в ИСАК) – във връзка с изпълнението на критерии за оценка. Представя се във формат „pdf“ или „jpg“.

4. Документ за завършен 150-часов курс на обучение или копие от диплома за завършено средно специално или висше образование в областта на селското стопанство (за млади земеделски стопани, одобрени да получат по-висок размер на финансова помощ по т.1, буква „а“ от раздел 10. Процент на съфинансиране от Условията за кандидатстване и не представили такъв документ към проектното предложение). Представя се във формат „pdf“ или „jpg“.

5. Документ за оценка на постигнати енергийни спестявания в предприятие, промишлена система и система за външно изкуствено осветление съгласно Наредба № Е-РД-04-05 от 2016 г. за определяне на показателите за разход на енергия, енергийните характеристики на предприятия, промишлени системи и системи за външно изкуствено осветление, както и за определяне на условията и реда за извършване на обследване за енергийна ефективност и изготвяне на оценка на енергийни спестявания, изготвен от правоспособно лице, вписано в публичния регистър по чл. 60, ал. 1 от Закона за енергийна ефективност (ЗЕЕ) (когато инвестициите по проекта водят до повишаване на енергийната ефективност в земеделското стопанство, бенефициентът е получил приоритет по този критерий и към датата на подаване на искането за плащане е изминала повече от една година от въвеждане на обекта в експлоатация). Представя се във формат „pdf“ или „jpg“.

6. Извлечение от Книгата на членовете на сдружението, заверено с подпис и печат „Вярно с оригинала“ от председателя на сдружението за напояване (представя се в случай, че бенефициентът е получил приоритет по т. 5.1 от раздел 22. Критерии и методика за оценка на проектните предложения от Условията за кандидатстване ). Представя се във формат „pdf“ или „jpg“.

**Г. Документи за доказване извършването на инвестициите, които са необходими за функциониране на проекта, но не се финансират по проекта и са включени в приложение към договора за финансово подпомагане**

1. Фактури, представени във формат „pdf“ или „jpg“, и/или

2. Договор за наем, представен във формат „pdf“ или „jpg“, и/или

3. Приемно-предавателни протоколи, представени във формат „pdf“ или „jpg“, и/или

4. Други в зависимост от вида на инвестицията, представени във формат „pdf“ или „jpg“.